Kristen Kyrre Bremer
Store norske leksikon,Religion og filosofi,Religioner og livssyn,Kristendom,Den norske kirke
Kristen Kyrre Bremer var en norsk teolog og biskop. Han ble cand. theol. fra Universitetet i Oslo i 1952, tok praktisk-teologisk eksamen i 1953 og ble ordinert samme år. Fra 1953 var han feltprest ved Brigaden i Nord-Norge, og fra 1956 var han hjelpeprest i Nord-Fron (Skåbu), Hamar bispedømme.
I 1960 gjorde han tjeneste som feltprest i Gaza, var sogneprest i Bardu fra 1965 og prost i Senja prosti fra 1969. Bremer var biskop i Nord-Hålogaland fra 1972–1979 og i Nidaros fra 1979–1991.Som biskop i Nidaros tok Bremer imot Johannes Paul 2 i forbindelse med pavens besøk i Norge i juni 1989. Sammen feiret de økumenisk gudstjeneste i Nidarosdomen. Les mer i Store norske leksikon Den norske kirke